C:\Users\Esperino2\Downloads\ΟΜΓ μ.png

**ΟΜΑΔΑ ΜΑΘΗΜΑΤΙΚΩΝ ΓΙΑΝΝΙΤΣΩΝ**

**🖂**  Οπροπούλου 1, Γιαννιτσά 58100

**i**  Παντελής Πετρίδης

6942065887

[p.n.petridis@gmail.com](mailto:p.n.petridis@gmail.com)

**f**  <fb.com/OmadaMathimatikonGiannitson>

**Δελτίο Τύπου, Πέμπτη 25/5/2017**

**Ενημέρωση σχετικά με το Θερινό Σχολείο Μαθηματικών Γιαννιτσών**

Πρόκειται να διεξαχθεί Θερινό Σχολείο Μαθηματικών στα Γιαννιτσά, το οποίο θα είναι ένα 4ήμερο ομιλιών από τις 20 έως τις 23 Ιουνίου και διοργανώνεται από την **Ομάδα Μαθηματικών Γιαννιτσών** (η οποία δραστηριοποιείται τα τελευταία δύο σχολικά έτη γύρω από τα μαθηματικά και την εκπαίδευση και πρόσφατα απέκτησε και νομική υπόσταση ως επιστημονικός - μορφωτικός σύλλογος μη κερδοσκοπικού χαρακτήρα) με την υποστήριξη του **Δήμου Πέλλας**, της **Διεύθυνσης Δευτεροβάθμιας Εκπαίδευσης Ν. Πέλλας** και του **Συλλόγου Φροντιστών Εκπαιδευτών Πέλλας - Κιλκίς**.

Πιο συγκεκριμένα:

* Θα διενεργούνται κάθε μέρα ομιλίες και δραστηριότητες, δύο το πρωί και δύο το απόγευμα, εκτός από το απόγευμα της τελευταίας ημέρας. Το πλήρες πρόγραμμα θα ανακοινωθεί σύντομα.
* Απευθύνεται κυρίως σε μαθητές Λυκείου, αλλά και σε τελειόφοιτους Γυμνασίου (είναι επιθυμητό, κυρίως για τους τελειόφοιτους Γυμνασίου, να έχουν σχετική ευχέρεια στα μαθηματικά).
* Στόχος είναι η παρουσίαση μαθηματικών προβληματισμών και επεκτάσεων στα πλαίσια των σχολικών γνώσεων που έχουν οι μαθητές, καθώς και η καλλιέργεια της αγάπης για τα μαθηματικά.
* Ομιλητές θα είναι καθηγητές μαθηματικών από τα Γιαννιτσά, αλλά και διακεκριμένοι προσκεκλημένοι της Ομάδας Μαθηματικών Γιαννιτσών, ανάμεσά τους και Καθηγητές Πανεπιστημίου.
* Το κόστος συμμετοχής είναι 40 ευρώ (και αν περιλαμβάνει διαμονή και διατροφή, 150 ευρώ).

Όποιος ενδιαφέρεται, μπορεί από τη σελίδα [fb.com/SummerSchoolMathGiannitsa](http://fb.com/SummerSchoolMathGiannitsa)

* να ενημερωθεί σχετικά με νέα / ανακοινώσεις,
* να επικοινωνήσει με υπεύθυνους και
* να υποβάλει αίτηση συμμετοχής (από το κουμπί «Εγγραφή»).

Ο Πρόεδρος Ο Γ. Γραμματέας

Παντελής Πετρίδης Γιώργος Τραπεζανλίδης